Document ID: 32008D0755

ΑΠΌΦΑΣΗ ΤΗΣ ΕΠΙΤΡΟΠΉΣ
της 24ης Σεπτεμβρίου 2008
για την τροποποίηση της απόφασης 2005/176/ΕΚ για τον καθορισμό της κωδικοποιημένης μορφής και των κωδικών όσον αφορά τη γνωστοποίηση των ασθενειών των ζώων σύμφωνα με την οδηγία 82/894/ΕΟΚ του Συμβουλίου
[κοινοποιηθείσα υπό τον αριθμό Ε(2008) 5175]
(Κείμενο που παρουσιάζει ενδιαφέρον για τον ΕΟΧ)
(2008/755/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 82/894/ΕΟΚ του Συμβουλίου, της 21ης Δεκεμβρίου 1982, για την κοινοποίηση των ασθενειών των ζώων μέσα στην Κοινότητα (1), και ιδίως το άρθρο 5 παράγραφος 1,
Εκτιμώντας τα ακόλουθα:
(1)
Η οδηγία 82/894/ΕΟΚ αφορά κοινοποιήσεις σχετικά με την εμφάνιση των ασθενειών των ζώων που αναφέρονται στο παράρτημα Ι.
(2)
Η απόφαση 2005/176/ΕΚ της Επιτροπής (2) καθορίζει την κωδικοποιημένη μορφή και τους κωδικούς όσον αφορά τη γνωστοποίηση των ασθενειών ζώων σύμφωνα με την οδηγία 82/894/ΕΟΚ του Συμβουλίου. Το παράρτημα V της παρούσας απόφασης περιλαμβάνει τους κωδικούς για τις ασθένειες, ενώ τα παραρτήματα X/01, X/03, X/09, X/11, X/12 και X/16 περιλαμβάνουν τους κωδικούς για τις κτηνιατρικές περιοχές στη Γερμανία, την Ιταλία, τη Δανία, την Ισπανία, την Πορτογαλία και τη Σουηδία αντίστοιχα.
(3)
Ο κατάλογος στο παράρτημα Ι της οδηγίας 82/894/ΕΟΚ, όπως τροποποιήθηκε με την απόφαση 2008/650/ΕΚ της Επιτροπής (3), ενημερώθηκε πρόσφατα έτσι ώστε να περιλαμβάνει ορισμένες ασθένειες των ιχθύων που αναφέρονται στο μέρος ΙΙ του παραρτήματος IV της οδηγίας 2006/88/ΕΚ του Συμβουλίου (4), ενώ η ασθένεια Teschen (εντεροϊογενής εγκεφαλομυελίτιδα των χοίρων), που δεν είναι υποχρεωτικό να κοινοποιείται σύμφωνα με την οδηγία 92/119/ΕΟΚ (5), διαγράφηκε από αυτόν τον κατάλογο.
(4)
Προκειμένου να γίνει διάκριση μεταξύ των κοινοποιήσεων για την εμφάνιση της αφρικανικής πανώλους των χοίρων σε αδέσποτους χοίρους και για την εμφάνιση της ίδιας ασθένειας σε οικόσιτους χοίρους, πρέπει να δοθούν διαφορετικοί κωδικοί για αυτά τα δύο είδη κοινοποιήσεων.
(5)
Επομένως, είναι αναγκαίο να τροποποιηθεί ο κατάλογος των κωδικών των ασθενειών που περιέχεται στο παράρτημα V της απόφασης 2005/176/ΕΚ.
(6)
Η Γερμανία, η Ιταλία, η Δανία, η Ισπανία, η Πορτογαλία και η Σουηδία έχουν προσαρμόσει τα ονόματα και τα σύνορα των κτηνιατρικών τους περιφερειών. Οι προσαρμογές σε αυτές τις περιφέρειες επηρεάζουν το σύστημα κοινοποίησης των ασθενειών των ζώων. Συνεπώς, οι περιφέρειες που περιλαμβάνονται προς το παρόν στο σύστημα κοινοποίησης πρέπει να αντικατασταθούν από τις νέες περιφέρειες. Επομένως, είναι σκόπιμο να τροποποιηθούν τα παραρτήματα X/01, X/03, X/09, X/11, X/12 και X/16 της απόφασης 2005/176/ΕΚ αναλόγως.
(7)
Συνεπώς, η απόφαση 2005/176/ΕΚ πρέπει να τροποποιηθεί ανάλογα.
(8)
Για την προστασία του απόρρητου χαρακτήρα των διαβιβαζόμενων πληροφοριών, τα παραρτήματα της παρούσας απόφασης δεν πρέπει να δημοσιευθούν στην Επίσημη Εφημερίδα της Ευρωπαϊκής Ένωσης.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2005/176/ΕΚ τροποποιείται ως εξής:
1.
Το παράρτημα V αντικαθίσταται από το κείμενο του παραρτήματος I της παρούσας απόφασης.
2.
Το παράρτημα X/01 αντικαθίσταται από το κείμενο του παραρτήματος ΙΙ της παρούσας απόφασης.
3.
Το παράρτημα X/03 αντικαθίσταται από το κείμενο του παραρτήματος ΙΙΙ της παρούσας απόφασης.
4.
Το παράρτημα X/09 αντικαθίσταται από το κείμενο του παραρτήματος ΙV της παρούσας απόφασης.
5.
Το παράρτημα X/11 αντικαθίσταται από το κείμενο του παραρτήματος V της παρούσας απόφασης.
6.
Το παράρτημα X/12 αντικαθίσταται από το κείμενο του παραρτήματος VΙ της παρούσας απόφασης.
7.
Το παράρτημα X/16 αντικαθίσταται από το κείμενο του παραρτήματος VΙΙ της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 24 Σεπτεμβρίου 2008.

Labels: 12
6